Brüsszel, 25.1.2005

COM(2004) 769 végleges

2003/0128 (COD)

.

A BIZOTTSÁG KÖZLEMÉNYE AZ EURÓPAI PARLAMENTHEZ az EK Szerződés 251. cikke, 2. bekezdése, második albekezdésével összhangban

a gépjárművek üléseiről, azok rögzítéséről és fejtámaszairól szóló 74/408/EKG tanácsi irányelv módosítását célzó, az Európai Parlament és a Tanács által elfogadandó irányelv tárgyában a Tanács részéről kialakított közös álláspontra vonatkozóan

.

2003/0128 (COD)

A BIZOTTSÁG KÖZLEMÉNYE AZ EURÓPAI PARLAMENTHEZ az EK Szerződés 251. cikke, 2. bekezdése, második albekezdésével összhangban

a gépjárművek üléseiről, azok rögzítéséről és fejtámaszairól szóló 74/408/EKG tanácsi irányelv módosítását célzó, az Európai Parlament és a Tanács által elfogadandó irányelv tárgyában a Tanács részéről kialakított közös álláspontra vonatkozóan

1- AZ ÜGY TÖRTÉNETE

A javaslat benyújtásának dátuma az Európai Parlamenthez és a Tanácshoz (dokumentum: COM(2003)361 végleges – 2003/0128(COD)): | 2003.6.20. |

Az Európai Gazdasági és Szociális Bizottság véleményének dátuma: | 2003.12.10. |

Az Európai Parlament első olvasati véleményének dátuma: | 2003.12.17. |

A közös álláspont elfogadásának dátuma: | 2005.1.24. |

2- A BIZOTTSÁG JAVASLATÁNAK TÁRGYA

Az irányelv javaslat három javaslat együttesének a részét képezi, melyek tárgya a biztonsági övek kötelező beszerelése minden gépjárműbe. Ezek az intézkedések a biztonsági öv kötelező viselésére vonatkozó 91/671/EGK tanácsi irányelvet módosító 2003/20/EK irányelv elfogadását követik.

Ez a javaslat elsősorban a biztonsági övek rögzítésével összeegyeztethető ülések beszerelését írja elő. Tartalmazza továbbá oldalsó ülések elhelyezésének a tilalmát a személyszállításra használt járművekben (kivéve a tömegközlekedésre használt járműveket), mivel azok nem nyújtanak optimális védelmet az utasoknak.

3- ÉSZREVÉTELEK A KÖZÖS ÁLLÁSPONTHOZ

3.1. Általános megjegyzések a közös állásponthoz

A Tanácsnak a Bizottság javaslatához tett legfontosabb módosítása a lehajtható ülésekre (vagy csapóülésekre) vonatkozik, amelyeket kizártak az irányelv alkalmazási köréből. Ezeknek az irányelv alkalmazási körébe való visszavételével a Tanácsnak az volt a szándéka, hogy ezek az ülések ugyanazoknak a technikai rendelkezéseknek feleljenek meg, mint a többi ülés.

A Tanács ezenkívül geometriai kritériumokat is bevezet, amelyek meghatározzák, mit kell érteni oldalsó ülések alatt.

A Bizottság helyesli ezeket a módosításokat, az elsőt mert növeli az ilyen üléseket igénybe vevő utasok (igen gyakran gyerekek) biztonságát, a másodikat pedig mert elősegíti az irányelv technikai rendelkezéseinek az alkalmazását.

3.2. Megjegyzések az Európai Parlament által első olvasatban elfogadott módosításokhoz

A Parlament javasolta, hogy mentsék fel a turizmus céljára használt autóbuszokat az oldalsó ülések elhelyezésének tilalma alól. A Tanács nem fogadta el ezt a javaslatot, és fenntartotta a Bizottság javaslatának eredeti változatát.

A Bizottság, amely az első olvasat után kijelentette, hogy nem változtatja meg a javaslatát, teljes mértékben támogatja a Tanács által elfogadott álláspontot.

4- KÖVETKEZTETÉSEK

A Bizottság javasolja, hogy minden gépjárművet kötelezően szereljenek fel biztonsági övvel, hogy megelőzzék az utasok járműből való kiesésének a veszélyét. Ahhoz, hogy a biztonsági övek optimális védelmet nyújthassanak, olyan ülésekhez kell azokat rögzíteni, amelyek ütközés esetén összeegyeztethetőek az övre gyakorolt erőhatásokkal. Az is fontos, hogy az ülés támlája képes legyen az energia felvételére. Mivel ezek a feltételek az oldalirányban elhelyezett üléseknél nem teljesülnek, a Bizottság javasolja ezek betiltását.

A Tanács jóváhagyta a Bizottság által javasolt összes intézkedést azzal, hogy egyidejűleg két módosítást tett, amelyek javítják annak tartalmát.

A Tanács egyébként elutasította az Európai Parlament által tett módosító javaslatokat.

Következésképpen, a Bizottság teljes mértékben támogatja a Tanács közös álláspontját.